Italia — Roma — 3rd c. AD — IG XIV 1746 — CIL VI 14672 — GVI 1906
Region: Sicily, Italy, and the West (IG XIV) — Italy, incl. Magna Graecia

μη μου παρελθης το επιγραμμα οδοιπορε αλλα σταθεις ακουε και μαθων απι. ουκ εστι εν αδου πλοιον ου πορθμευς χαρων ουκ αιακος κλειδουχος ουχι κερβελος κυων ημεις δε παντες οι κατω τεθνηκοτες οστεα τεφρα γεγοναμεν αλλο δε ουδε εν. ειρηκα σοι ορθως υπαγε οδοιπορε μη και τεθνακως αδελεσχος σοι φανω μη μυρα μη στεφανους στηλλη χαριση λιθος εστιν μηδε το πυρ φλεξεις ις κενον η δαπανη. ζωντι μοι ει τι εχεις μεταδος τεφραν δε μεθυσκων πηλον ποιησεις και ουκ ο θανων πιεται τουτο εσομαι γαρ εγω συ δε τουτοις γην επιχωσας ειπε οτι ουκ ων ην τουτο παλιν γεγονα.